open-index/open-wikipedia-markdown huggingface dataset:
4 шуркынмон

## Праздникъёс
*  — Удмурт Элькунлэн кунлык басьтон нуналыз.
*  — Удмурт Элькунлэн кун пусъёсызлэн нуналзы.
*  — Пудо вандон. Быдэ вуон ортчытон.

## Луэм учыръёс
* 1493 — Христофор Колумблэн экспедициез усьтэ Гваделупа шормуӵ.
* 1660 — Василий Шереметевлэн армиезлэн Украинаысь Чуднов дорын капитуляциез.
* 1737 — усьтӥськиз дуннеысь тужгес но вужез оперной театр, «Сан-Карло».
* 1794 — Александр Суворов революционной Варшаваез штурм борды кутскиз.
* 1890 — Лондонысь метрополитенын нырысьсэ дуннеын линиос пӧлысь огез электричествоен кыскиськыны луиз.
* 1900 — Гельсингфорсын нырысьсэ «Финляндия» симфонической поэма шудэмын.
* 1905 — Ижын ортчиз нырысетӥ политической демонстрация горд флаг улсын.
* 1917 — Петроградысь советлэн ВРК-ез ялӥз соин юнматэм гинэ косонъёс зэмос лыдъясько шуыса.
* 1918 — Алабгоысь дышетӥсьёслы семинария усьтэмын, 1922-тӥ арысен — Можгаысь удмурт педагогической техникум.
* 1920 — В. И. Ленин гожтӥз декретэз Удмурт калыклы автономной областез кылдытон сярысь. Со нуналэ ик Пор но Калмык автономной областьёс кылдытэмын вал.
* 1922 — Говард Картер Египетын Тутанхамон фараонлэсь гробницазэ шараяз.
* 1926 — Урал улосысь Сарапул округын Кияса, Вотка но Каракулино ёросъёс кылдытэмын (1937-тӥ арын Удмуртие пыризы).
* 1933 — Якшур-Бӧдьялан «Сталинъя» газетлэн нырысетӥ номерез потӥз.
* 1950 — Римын Адямилэсь правооссэ но валтӥсь эрикъёссэ утён сярысь конвенция кутэмын.
* 1956 — Ижысь телевизионной центр ужаны кутскиз.
* 1979 — Тегеранысь студентъёс США-лэн посольствояз кужмысь пыризы но 66 американецэз заложникъёсы басьтӥзы.
* 1991 — Удмуртиысь нылпиослэн но егитъёслэн «Родники» мерлыко огазеяськонзы кылдытэмын.
* 1992 — Ижын немец культурая «Видергебурт» нимо центр кылдытэмын.
* 1993 — Удмуртилэн Верховной Советэз шаермылэсь кун символиказэ — флагзэ но гимнзэ — юнматӥз.
* 2004 — удмурт шоркарын усьтӥськиз М. Т. Калашников нимо ыбылӥськон оружилэн музей-адӟытон комплексэз.
* 2008 — Барак Обама США-лы президентэз быръёнъёсын вормисе потӥз.

## Вордскизы
* 1800 — Нина (Нино) Чавчавадзе, грузин княжна, А. С. Грибоедовлэн кузпалыз.
* 1840 — Дмитрий Каракозов, ӟуч революционер, кудӥз Александр II эксэез ыбыны турттӥз.
* 1929 — Владимир Бубякин, удмурт кылбурчи.
* 1934 — Елена Глебова, Удмуртиысь журналист, берыктӥсь, прозаик.
* 1937 — Николай Витрук, Россиысь тодосчи, дышетӥсь, кун ужась но меценат.
* 1956 — Игорь Тальков, совето кырӟась, кылбурчи, автор-исполнитель.
* 1959 — Владимир Невоструев, Удмуртиысь кун но политической ужась, Кун Кенешлэн тӧроез (2013—2017).
* 1966 — Сергей Трофимов, Россиысь кылбурчи, крезьгурчи но кырӟась.
* 1969 — Мэттью МакКонахи, американ актёр, сценарист, режиссёр но продюсер, «Оскар» премилэн лауреатэз.

## Кулӥзы
* 1847 — Феликс Мендельсон-Бартольди, Германиысь композитор, дирижёр, органэн но пианиноен шудӥсь.
* 1995 — Ицхак Рабин виемын, Израильысь премьер-министр.

## Валэктонъёс
5 шуркынмон

## Праздникъёс

## Луэм учыръёс
* 1605 — Гай Фокс уй: Дары заговор Англиын.
* 1813 — Россия но Персия гожтӥллям Гюлистанысь мирной договорез.
* 1838 — Шор Америкаысь Федерацилэн куашканэз кутскиз.
* 1914 — Великобритания Кипрез киултӥз.
* 1929 — Мускоын СССР-ысь нырысетӥез планетарий усьтӥськиз.
* 1932 — Ижын радиовещательной станция усьтэмын.
* 1952 — Северо-Курильскысь цунами, Россилэн историысьтыз туж бадӟымез.
* 1956 — Ижысь мотозаводлэн «Темп» газетэз потылыны кутскиз.
* 1990 — РСФСР-ысь калык депутатъёслэн съездзы Михаил Глинкалэсь «Патриотической кырӟанзэ» умоен лыдъяз кун гимн понна.
* 2006 — Ираклэн азьвыл президентэз Саддам Хусейн виыны пуктонлы судъямын.
* 2010 — Кущёвской станицаысь тросэн виён.

## Вордскизы
* 1824 — Михаил Лорис-Меликов, Россиысь кун но ожгар ужась, граф.
* 1878 — Кузьма Петров-Водкин, Россиысь но СССР-ысь художник, гожъяськись но дышетӥсь.
* 1905 — Дмитрий Шепилов, совето экономист но политической ужась, СССР-ысь Наукаосъя академилэн член-корреспондентэз.
* 1911 — Мэри Осборн, Америкаысь актриса.
* 1913 — Владимир Лифшиц, совето гожъяськись.
* 1921 — Дьёрдь Цифра, Венгриысь пианист-виртуоз.
* 1929 — Николай Чувыгин, Удмуртиысь театровед, режиссёр, драматург, актёр но публицист.
* 1952 — Олег Блохин, СССР-ысь футболэн шудӥсь, 1975 арын Европаысь футболэн ӟечезгес шудӥсь.
* 1981 — Ксения Собчак, Россиысь телеведущая.

## Кулӥзы
* 1879 — Джеймс Клерк Максвелл, Англиысь физик, электромагнитной полелы теориез кылдытӥсь.
* 1999 — Леонид Прозоров, удмурт суредась.
6 шуркынмон

## Праздникъёс

## Луэм учыръёс
* 1736 — Михаил Ломоносов Марбургысь университетэ пыртэмын.
* 1844 — Доминикан Республикалэн конституциез кутэмын.
* 1860 — Авраам Линкольн луиз США-лэн Республиканской партиысь нырысетӥ президентэз.
* 1913 — Лымшор Африкаын Махатма Ганди арестовать каремын.
* 1918 — Галициын советской республика ялэмын.
* 1924 — дуннеысь нырысез магистральной тепловозъёс (Щ<sup>эл</sup> но Э<sup>эл</sup>) эскерон ветлонэз быдэстӥллям.
* 1941 — Сталинлэн советской калыклы вазиськемез.
* 1943 — Днепр понна ожмаськон: Горд армия мозмытӥз Киев.
* 1957 — Ижкарлэн капитальной лэсьтӥськонъя отделэз кылдытэмын.
* 1960 — Киев метрополитенлэн нырысь черодэз усьтэмын — Святошинско-Броварской линилэн 5,2 километръем оглюкетэз.
* 1967
** Ожын бырем солдатъёслы но ужысь ветеранъёслы сӥзем монумент Ижын усьтэмын.
** Ижысь вокзал вӧзын А. В. Колчаклы пумит ожмаськись Владимир Азинлы сӥзем памятник усьтэмын.
* 1968 — Ижлэн урамъёстӥзы Центрысен Буммашозь нырысетӥ троллейбус ортчиз.
* 1972 — Сарапулын «Октябрь» широкоформатной кинотеатр усьтӥськиз.
* 1975 — Хасан II ӧтем бере трос сюрс марокканец Вож маршез ӧдъяз Шунды пуксён пал Сахара вылтӥ.
* 1978 — Ижысь Удмурт урам улын усьтэмын городысь нырысетӥез музъемул выжонни.
* 1982 — «Советская Россия» газетлэн полярной экспедициез кутскиз.
* 1991 — КПСС-лэн но КП РСФСР-лэн ужанзы Ельцинлэн указэзъя дугдытэмын.
* 2003 — Эграысь художественной галерея усьтӥськем.

## Вордскизы
* 1770 — Ижкарысь пыӵал поттон заводэз кылдытӥсьлэн Андрей Фёдорович Дерябинлэн вордскем нуналыз. **Удмуртлэн буре ваён нунал.**
* 1835 — Чезаре Ломброзо, Италиысь эмтодосчи, антрополог.
* 1851 — Чарльз Генри Доу, финансовой журналист, Доу-Джонс промышленной индекслэн авторез.
* 1852 — Дмитрий Наркисович Мамин-Сибиряк, ӟуч гожъяськись.
* 1937 — Андрей Гильмаев, Башкириысь удмурт гожъяськись, шаерчи но журналист.
* 1946 — Нина Таланова, Удмурт кун филармонилэн директорез (1985—2005).
* 1947 — Геннадий Селезнёв, Россиысь политик.
* 1959 — Сергей Жуйков, Ижысь спортсмен, тренер, СССР-ысь спортъя мастер.
* 1965 — Марина Хлебникова, СССР-ысь но Россиысь эстрадной кырӟась.
* 1978 — Яна Чурикова, Россиысь телеведущая, журналист.

## Кулӥзы
* 1887 — Эжен Потье, Франциысь кылбурчи, «Интернационаллэн» авторез.
* 1893 — Пётр Чайковский, тодмо ӟуч композитор.
* 1943 — Иосиф Шадрин, Удмуртиысь ас понназ дышетскем изобретатель, Ижысь мотоциклъёсты эскерись.
* 2012 — Эдуард Кругляков, СССР-ысь но Россиысь физик, РАН академик.

## Валэктонъёс
7 шуркынмон

## Праздникъёс
*  — Корос лэсьтыны пулъёс дасян. (Пулъёс ӧд дася ке, сопал дуннее уз кутэ).

## Луэм учыръёс
* 1659 — Пиренейской мир испан историлэсь зарни даурзэ йылпумъяз.
* 1868 — Эгра черкогуртын церковно-приходской попечительство усьтэмын.
* 1890 — цесаревич Николай Триестысь уяса кошкиз 300 нунал ӵоже Евразия вылтӥ мыныны-ветлыны.
* 1912 — Берлинын Немец опера усьтӥськиз.
* 1917 — Петроградын Быдӟым Октябрь социалистической революция кутскиз.
* 1918
** Иж понна ожмаськон: Горд армия В. М. Азин кивалтэм улсын куашкатӥз Прикамской Калык армиез но Иже пыриз тупалзэ мозмытыса. Ӝытазе ик Азин Муское ыстӥз Иж басьтон сярысь телеграммаез.
** Виттельсбахъёслэн Бавариен 700 арлэсь ятыр кивалтӥсь династизы сэрпалтэмын.
* 1922 — Ижысь Горд площадь вылын Советской власть понна бырем нюръяськисьёслы сӥзем памятник-обелиск усьтэмын.
* 1929
** Глазкарын колхозно-кооперативной техникум усьтэмын, али дыре — Глазовысь технической колледж.
** Нью-Йоркын Туала искусствоя музей усьтӥськем.
* 1931 — Мао Цзэдун Китайын советской республикаез ялӥз.
* 1941
** Муско понна ожмаськон дыръя Горд площадь вылын парад ортчытэмын.
** немец авиация 5000 пассажирен «Армения» теплоходэз выйтӥз.
* 1951 — Глазкарын Культура юрт усьтэмын.
* 1967 — «Ижсталь» заводлэн историезлы сӥзем музей усьтэмын.
* 1987 — Тунисысь Жасмин революция. Бен Али президент луиз.

## Вордскизы
* 1810 — Ференц Эркель, венгер композитор, пианиноен шудӥсь, дирижёр.
* 1867 — Мария Склодовская-Кюри, Франциысь физик но химик, Нобель премилэн кык пол лауреатэз: физикая (1903) но химияя (1911).
* 1879 — Лев Троцкий, Россиысь политик, революционер, коммунистической движениын ужась.
* 1888 — Нестор Махно, Украинаысь анархо-коммунист.
* 1891 — Дмитрий Фурманов, ӟуч советской писатель.
* 1913 — Альбер Камю, Франциысь писатель, Нобель премилэн литературая лауреатэз (1957).
* 1937 — Николай Захаров, Можга ёросысь Поршур черкогуртын вордскем тодосчи, техника наукаосъя кандидат.
* 1961 — Светлана Сентякова, Удмуртиысь журналист.
* 1967 — Давид Гетта, тодмо француз диджей.
* 1981 — Татьяна Арно, Россиысь телеведущая.

## Кулӥзы
* 1896 — Авксентий Батуев, Ватка губерниысь земской ужась, публицист, гожъяськись, книга поттӥсь.
* 1944 — Рихард Зорге, советской разведчик, Советской Союзлэн Героез.
* 1962 — Элеонора Рузвельт, Ф. Рузвельтлэн кузпалыз.
* 1971 — Николай Чикуров, Удмуртиысь Совето Союзлэн Героез, Быдӟым Атыкай оже пыриськись.
* 2000 — Борис Заходер, ӟуч кылбурчи но берыктӥсь.
* 2011 — Джо Фрейзер, Америкаысь боксёр-профессионал, олимпи чемпион (1964).

## Валэктонъёс
9 шуркынмон

## Праздникъёс

## Луэм учыръёс
* 1799 — 18-тӥ брюмере сэрпалтон Француз революцилы пум понӥз.
* 1907
** Эдуард VII вордскем нуналызлы дуннеысь тужгес но бадӟым алмазэз кузьымез сямен басьтӥз.
** Воткаысь машиностроительной техникум кылдытэмын.
* 1917
** Петроградын Быдэс Россиысь рабочей но солдат депутатъёслэн Советъёссылэн II съездзы быдэстӥськиз.
** Ижын ялэмын Советской власть.
* 1918 — Ноябрь революция: кайзер Вильгельм II престолэзлэсь куштӥськиз.
* 1920 — Горд Армия Перекоп басьтэ вал.
* 1927 — Сарапулын нылпиослы 1-тӥ номеро крезьгур школа кылдытэмын.
* 1938 — «Хрустальной уй» нацист Германиын.
* 1941 — немец войскоос Севастополез мувыр палась котыртӥзы.
* 1956 — Можгаысь «Красное знамя» нимо артель пӧрмиз Можгаысь литейно-механической заводлы.
* 1967 — вузкаронниосы вуиз Rolling Stone крезьгур журналлэн нырысетӥ поттэтэз.
* 1989 — Берлинысь бордэз куашкатон кутскемын.
* 1993 — Босняк ож: Хорват оборона кенешлэн войскоосыз Мостарысь Вуж выжез тарказы.
* 2005 — «Венера-экспресс» европа зонд Венералань лэземын.
* 2007 — ВКонтакте сайтын кылдытэмын Удмуртлык группа, авторез — Роман Романов.
* 2017 — газ пуштэмен Ижын Удмурт урамын укмыс этажъем улон юрт куашказ, 7 адями быриз.

## Вордскизы
* 1818 — Иван Сергеевич Тургенев, ӟуч писатель.
* 1870 — Магнус Энкель, финн суредась.
* 1889 — Дмитрий Бор-Раменский (зэмос фамилиез *Воробьёв*), Удмуртиысь ӟуч совето писатель.
* 1929 — Александра Пахмутова, композитор, СССР-ысь калык артистка.
* 1934 — Карл Саган, Америкаысь астроном.
* 1973 — Майя Вилккумаа, финн рок кырӟась.
* 1974 — Алессандро Дель Пьеро, Италиысь футболэн шудӥсь, дуннелэн чемпионэз (2006).

## Кулӥзы
* 1114 — Нестор Летописец, Киево-Печерской монастырьысь монах, «Временных лет повестьлэн» луоно авторез.
* 1938 — Василий Блюхер, граждан ожлэн героез, маршал.
* 1940 — Невилл Чемберлен, Великобританиысь премьер-министр.
* 1970 — Шарль де Голль, Франциысь генерал, президент.
* 1991 — Ив Монтан, Франциысь актёр но кырӟась.
8 шуркынмон

## Праздникъёс

## Луэм учыръёс
* 1519 — Эрнан Кортеслэн Теночтитланэ пыремез.
* 1520 — Стокгольмысь вир мунчолэн кутсконэз.
* 1602 — Оксфордын Англиысь тужгес вужез библиотека инъямын — Бодлианской.
* 1793 — королевской дворец Лувр публичной музейлы пӧрмиз.
* 1918 — Горд армия чалтымак мозмытӥз Ижкар тӧдьыослэсь.
* 1923 — Мюнхенысь «Сур путч».
* 1961 — «Клуб Весёлых и Находчивых» программалэн нырысетӥ поттэтэз.
* 1971 — Led Zeppelin рок группалэн *[[Led Zeppelin IV]]* альбомез потӥз.
* 1973 — огаз американ газетэ лушкасьёс Пол Геттилэн внукезлэсь бурпал пельзэ ыстӥзы выкуп курыса-косыса.

## Вордскизы
* 1656 — Эдмунд Галлей, англи астроном.
* 1876 — Степан Эрьзя (зэмос фамилиез *Нефёдов*), эрзя суредась, пуэн ужась скульптор, модерн стилез азинтӥсь.
* 1893 — Михаил Козьмин, Удмуртиысь хирург, медицина наукаосъя кандидат.
* 1909 — Клавдия Гаврилова, удмурт актриса но кырӟась, Удмуртиысь калык артист.
* 1934 — Евгений Махнев, Ижысь инженер-металлург, техника наукаосъя доктор.
* 1935 — Ален Делон, Франциысь киноактёр, режиссёр, продюсер.
* 1936 — Александр Ложкин, Ижысь суредась, Удмуртиысь калык художник.
* 1937 — Кузьма Куликов, Удмуртиысь историк, писатель, мерлыко ужась.
* 1946 — Гус Хиддинк, Нидерландысь футбольной тренер.
* 1947 — Таисия Останина, Удмуртиысь археолог, истори наукаосъя доктор, Удмурт кун университетлэн профессорез.
* 1951 — Стас Намин, СССР-ысь но Россиысь композитор, крезьгурчи.
* 1960 — Олег Меньшиков, актёр, режиссёр, Россиысь калык артист.

## Кулӥзы
* 1932 — Надежда Аллилуева, И. В. Сталинлэн кыктэтӥ кышноез.
* 1953 — Иван Бунин, ӟуч писатель, Нобель премилэн лауреатэз (1933).
* 1974 — Вольф Мессинг, йӧспӧртэм жанръя артист, иллюзионист, психиатр но гипнотизёр.
* 1986 — Вячеслав Молотов, совето политической ужась, Социалистической Трудлэн Героез.
* 1998 — Жан Маре, Франциысь актёр.
* 2009 — Виталий Гинзбург, Россиысь но СССР-ысь физик-теоретик, Нобель премилэн лауреатэз (2003).
11 шуркынмон

## Праздникъёс

## Луэм учыръёс
* 1480 — Угра шур дурын сылон йылпумъяськиз, татаро-монгольской иго усиз.
* 1485 — Веттинъёс коркалэсь владениоссэ лейпцигын люкон законэн юнматэмын.
* 1502 — Дун-чылкыт Мартин нуналэ Колумб Мартиника шормуӵез усьтэм.
* 1673 — Хотинысь ожмаськонын Ян Собеский Семеновичлэсь ракетаоссэ азинлыко уже кутӥз.
* 1837 — Россиын Санкт-Петербург но Царской Село вискын нырысез чугун сюрес усьтэмын.
* 1864 — генерал Шерман Атлантаез сутыны косӥз.
* 1918 — Нырысетӥ дунневыл ож быдэстӥськиз.
* 1930 — Лео Силард но Альберт Эйнштейн басьтӥзы патентэз Эйнштейн холодильниклы.
* 1937 — УАССР-ысь Грах ёросысь Ужаса улӥсьёслэн депутатъёссылэн советсылэн быдэсъясь комитетэз бордын калыкез мерлыко утёнъя отдел кылдытэмын.
* 1970 — Можгалан «Юбилейной» гостиница усьтэмын.
* 1971 — Ижын Удмуртиысь суредасьёслэн нырысетӥ съездзы ортчиз.
* 1975 — Ангола Республикалэн независимостез ялэмын вал.

## Вордскизы
* 1821 — Фёдор Михайлович Достоевский, тодмо ӟуч гожъяськись.
* 1905 — Александра Перевощикова, врач-педиатр, РСФСР-ысь дано эмъясь, нырысетӥ удмурт нылкышно-профессор.
* 1922 — Курт Воннегут, американ гожъяськись.
* 1926 — Геннадий Шаклеин, Удмуртиысь композитор.
* 1934 — Вилли Токарев, СССР-ысь, США-ысь но Россиысь кырӟась.
* 1938 — Станислав Медведев, Удмуртиысь художник-монументалист, график.
* 1945 — Даниэль Ортега, Никарагуалэн президентэз.
* 1957 — Надежда Лещинская, Ижысь историк.
* 1962 — Деми Мур, Америкаысь актриса.
* 1974 — Леонардо Ди Каприо, американ актёр, продюсер.
* 1976 — Надежда Пчеловодова (псевдонимез *Муш Нади*), удмурт кылбурчи, кылысь кылэ берыктӥсь.

## Кулӥзы
* 1946 — Николай Бурденко, нейрохирург.
* 2004 — Ясир Арафат, Палестинаез мозмытон организацилэн исполкомезлэн тӧроез.
* 2012 — Илья Олейников, эстрадной актёр но телеведущий, Россиысь калык артист.
* 2017 — Борис Ноткин, СССР-ысь но Россиысь телеведущий.
12 шуркынмон

## Праздникъёс

## Луэм учыръёс
* 930 — дуннеысь тужгес но вужез парламент инъямын — Исландиысь альтинг.
* 1759 — Вотка корт лэсьтон завод нырысетӥ продукцизэ поттӥз.
* 1868 — Висконсинысь Лэтем Кристофер Шоулз пишущой машинкаез запатентовать кариз.
* 1882 — Ватка губерниысь Малмыж утемысь Брызгалово черкогуртын черк-приход школа усьтӥськиз.
* 1888 — Франциысь Лилльысь печатникъёс праздник дыръя ужасьёслэн хорзы нырысьсэ «Интернационалэз» кырӟаз.
* 1918 — Австро-Венгриысь император Карл I Габсбург престолэзлэсь куштӥськиз. Немец Австрия Республика ялэмын.
* 1927 — Лев Троцкий ВКП(б)-ысь куштэмын.
* 1941 — Горд армия нырысьсэ куасэн ветлӥсьёсын кынмись немец войскоосыз атаковать кариз.
* 1942 — Гуадалканал дорын зарезь ожмаськем кутскиз.
* 1944 — Великобританиысь ВВС «Толбой» нимысьтыз бомбаосыз уже кутыса «Тирпиц» немец линкорез выйтӥзы.
* 1945 — Югославиысь быръёнъёсын Иосип Броз Тито вормиз.
* 1977 — Воткаын 600 интыем «Октябрь» кинотеатр усьтэмын.
* 1982
** Леонид Брежнев кулэм бере КПСС-лэн ЦК-езлэн Генеральной секретаряз Юрий Андропов быръемын.
** Партилэн, комсомоллэн, ожлэн но ужлэн ветеранъёссылэн Сарапул карысь кенешсы кылдытэмын.

## Вордскизы
* 1833 — Александр Бородин, ӟуч композитор, химик но врач.
* 1925 — Александра Вахрушева, Удмуртиысь дано дышетӥсь.
* 1934 — Нина Ермолаева, Удмуртиысь журналист но берыктӥсь.
* 1935 — Людмила Гурченко, СССР-ысь но Россиысь актриса, кырӟась, кинорежиссёр, СССР-ысь калык артист.
* 1945 — Владимир Парамонов, Удмуртиысь кылбурчи.
* 1982 — Энн Хэтэуэй, Америкаысь киноактриса.

## Кулӥзы
* 1675 — Феодосия Прокофьевна Морозова, боярыня, ӟуч старообрядец.
* 1865 — Элизабет Гаскелл, Англиысь гожъяськись.
* 1954 — Павел Субботин, Удмуртиысь Совето Союзлэн Героез, Быдӟым Атыкай оже пыриськись.
* 1972
** Георгий Петухов, удмурт кылбурчи-сатирик, журналист.
** Афанасий Коробейников, Киясаысь Совето Союзлэн Героез, Быдӟым Атыкай оже пыриськись.
* 2008 — Нина Бакишева, удмурт актриса, Удмуртиысь калык артист.
13 шуркынмон

## Праздникъёс
*  — Каталкалы (ремесленниклы) курег шыд.

## Луэм учыръёс
* 1002 — Англилэн лымшор палаз датчанъёсты вандылыса быдтон.
* 1851 — Муско но Петербург вискын Николаевской чугун сюрес ужаны кутскиз.
* 1857 — Ватка губерниысь Глаз утемысь Карсовай черкогуртын крестьян пиналъёслы школа усьтэмын.
* 1876 — Ватка губерниысь Глаз утемын Нурызовоысь церковно-приходской школаез усьтон.
* 1897 — Ватка губерниысь Сарапул утемысь Тыловай черкогуртын усьтӥськиз фельдшер пункт.
* 1907 — Поль Корню нырысетӥез вертолётэн музъем выллэсь 2 метрлы ӝутскиз.
* 1918
** Император Карл I (Карл IV) куштӥськиз венгер престоллэсь.
** Иж карлэн калыкез дышетонъя отделэз кылдытэмын.
* 1927 — Гудзон тоннель Нью-Йоркын усьтӥськиз, дуннеысь автомобильёслы ву улын нырысетӥез тоннель.
* 1941 — Быдӟым Атыкай ож: Оршаын вермахтлэн вылӥ кивалтӥсьёсыз кенешизы Муско доры азьланьтӥськон планъёс сярысь.
* 1959 — Г. М. Корепанов-Камский композиторлэн «Любушка» нырысетӥ удмурт опереттаезлэн премьераез ортчиз.
* 1970 — ӝыны миллионозь адямиос быризы Шунды ӝужан пал Пакистанын «Бхола» тайфун луэмен.
* 1971 — Марслы нырысь искусственной спутник, «Маринер-9», орбитае поттэмын.
* 1972 — УАССР-ысь Улонниосъя но соосты ужатон возёсъя министерстволэн водопроводно-канализационной возёсъя «Удмурт-водоканал» производственной огазеяськонэз кылдытэмын.
* 1985 — Невадо-дель-Руис вулканлэн кисьтӥськеменыз Колумбиысь Армеро кар быдтэмын.
* 1994 — Швеция пыре Европа союзэ референдум пыр.
* 2001 — Уйпал альянслэн кужымъёсыз Кабулэз контроль улэ басьтӥзы.
* 2002 — Галисилэн ярдур вӧзаз «Престиж» танкер выйиз экологической катастрофа кылдытыса.

## Вордскизы
* 354 — Августин Блаженной, христиан теолог, черк ужась.
* 1821 — Михаил Васильевич Петрашевский, ӟуч утопист-социалист.
* 1850 — Роберт Льюис Стивенсон, англи гожъяськись.
* 1921 — Йонас Кокконен, тодмо финн композитор.
* 1935 — Валентин Тубылов, удмурт кун но политической ужась, Удмуртиысь Верховной Советлэн тӧроез (1990—1995), «Удмурт Кенеш» ассоциацилэн азьвыл президентэз.
* 1955
** Вупи Голдберг, Америкаысь киноактриса, «Оскар» премилэн лауреатэз.
** Алексей Тумпи (зэмос фамилиез *Ельцов*), удмурт кылбурчи, прозаик но публицист.

## Кулӥзы
* 1359 — Иван II Красной, Владимирысь но Мускоысь быдӟым князь.
* 1948 — Александр Вишневский, ӟуч но совето ожгар хирург, академик.
* 1975 — Ольга Берггольц, совето гожъяськись, Сталин нимо премилэн лауреатэз.
* 1985 — Александр Покрышкин, лётчик-ас, Совето Союзлэн куинь пол героез.
* 1996 — Иван Кулёмин, Удмуртиысь шаерчи но исследователь, Быдӟым Атыкай оже пыриськись.

## Валэктонъёс
14 шуркынмон

## Праздникъёс
* Диабетэн нюръяськонлэн дунне нуналыз
*  — Сӥзьыл пӧртмаськон. [праздниклэн кутсконэз]

## Луэм учыръёс
* 1770 — шотландец Джеймс Брюс шедьтӥз Лыз Ниллэсь йылзэ.
* 1918 — Украинаын Симон Петлюра кивалтэм улсын директория кылдытэмын.
* 1919 — Горд армия пыриз Колчаклэн правительствоезлэн шоркараз, Омск.
* 1920 — Кашино гуртын В. И. Ленин ӝуатӥз нырысетӥ «Ильич лампочкаез».
* 1921 — Испаниын коммунистической партия кылдэмын.
* 1930 — Ярысь машинно-тракторной станция кылдытэмын.
* 1940 — Англия понна ожмаськон дыръя немец авиация разбомбить кариз Ковентри карез.
* 1941 — нацистъёс нуналскын белорус Слонимын 9 сюрс пала еврейёсты быдтӥзы.
* 1955 — Ижын усьтӥськиз «Дружба» кинотеатр.
* 1963 — ву улысь вулканлэн кисьтӥськемез кылдытӥз Атлантикаын Суртсей шормуӵ.
* 1969 — Америкаысь «Аполлон-12» кораблез Толэзь вылэ лэзён.
* 1981 — Гамбия но Сенегал кылдыто федеративной кун Сенегамбия.
* 1988 — Проектъёсты кун вневедомственной экспертизая управление кылдытэмын УАССР-ысь лэсьтӥськонъя кун комитет бордын.
* 2002 — Аргентина ялӥз дефолтэз Дунне банклэн кредитъёсызлы.

## Вордскизы
* 1788 — Михаил Лазарев, ӟуч адмирал, кудӥз куинь дуннекотыр уянэз быдэстӥз.
* 1840 — Клод Моне, Франциысь живописец, импрессионизм инъясь.
* 1889 — Джавахарлал Неру, Индиысь национально-освободительной движенилэн валтӥсез.
* 1907 — Астрид Линдгрен, Швециысь нылпиослы гожъяськись.
* 1918 — Павлик Морозов, совето дышетскись, пионер-герой.
* 1946 — Вячеслав Михайлов, удмурт журналист, публицист но кылбурчи.
* 1947 — Борис Козлов, Удмуртиысь скульптор, Удмурт кун университетлэн профессорез.
* 1949 — Сергей Кургинян, политолог но театральной режиссёр.
* 1954 — Кондолиза Райс, Америкаысь кун но политической ужась, политолог.
* 1956 — Иван Аркашев, удмурт журналист.
* 1958 — Татьяна Силаева, Удмуртиысь кырӟась (сопрано).
* 1963 — Лолита Милявская, Россиысь кырӟась, актриса, телеведущая.
* 1968 — Светлана Сурганова, ӟуч кырӟась, крезьгурчи, кылбурчи.

## Кулӥзы
* 1716 — Готфрид Лейбниц, Германиысь философ-идеалист, математик, физик но изобретатель.
* 1831 — Георг Вильгельм Фридрих Гегель, немец философ.
* 1958 — Анатолий Попов, Удмуртиысь Совето Союзлэн Героез, Быдӟым Атыкай ожысь ветеран.
* 1983 — Борис Шишкин, УАССР-ысь калыклы бытовой юрттэт сётонъя министр (1966—1969), Ижысь горисполкомлэн тӧроез (1969—1980).
* 2012 — Анатолий Русских, Удмуртиысь калык художник.

## Валэктонъёс
15 шуркынмон

## Праздникъёс
*  — Сӥзьыл пӧртмаськон. [праздниклэн азьланьтонэз]

## Луэм учыръёс
* 1889 — Деодору да Фонсека Бразилиын монархиез сэрпалтӥз.
* 1899 — Уинстон Черчилль пленэ шедиз буръёс доры.
* 1905 — Севастопольысь урдӥськем матросъёсыз ыбылон.
* 1917 — «Россиысь калыкъёслэн правооссы сярысь декларация» кутэмын.
* 1922 — Дальневосточной республика (ДВР) РСФСР-лэн составаз пыртэмын.
* 1932 — Ленинградысь Казанской соборын осконлэн историезлы сӥзем музей усьтӥськиз.
* 1934 — СССР-ысь нырысетӥез куараё телепередачалэн трансляциез.
* 1955 — Ленинградысь метрополитен лэземын.
* 1960 — «Поларис» баллистической ракетаез азинлыко эскерон.
* 1969 — К-19 но Gato подводной лодкаос Баренцев зарезьын мырӟиськизы.
* 1971 — Intel компания нырысетӥ микропроцессорез поттӥз (4004 моделез).
* 1982 — кулэм Л. И. Брежнев Горд площаде ватэмын.
* 1988 — «Буранлэн» инсьӧры нырысетӥ но берпум лобанэз.

## Вордскизы
* 1738 — Уильям (Фридрих Вильгельм) Гершель, Англиысь астроном но оптик.
* 1927 — Светлана Киселёва (Тронина), Глазовын вордскем биологи наукаосъя кандидат.
* 1953 — Игорь Ливанов, ӟуч актёр.
* 1957 — Геннадий Бекманов, удмурт актёр но режиссёр.
* 1959 — Наталья Боталова, удмурт дышетӥсь.

## Кулӥзы
* 1630 — Иоганн Кеплер, немец астроном.
* 1905 — Иван Сеченов, ӟуч физиолог.
* 1912 — Дмитрий Мамин-Сибиряк, ӟуч гожъяськись.
* 1971 — Рудольф Абель, совето разведчик.

## Валэктонъёс
16 шуркынмон

## Праздникъёс
* Толерантностьлэн калыккуспо нуналыз.
*  — Удмурт Элькунысь профсоюзъёслэн федерацизылэн нуналыз.
*  — Сӥзьыл пӧртмаськон. [праздниклэн азьланьтонэз]

## Луэм учыръёс
* 1532 — Кахамарка бордын ожмаськон: конкистадоръёс Писарро кивалтэм улсын инкъёслэсь тӧрозэ Атауальпаез атаковать каризы.
* 1632 — Куамын аръем ож: Лютценысь ожмаськемын швед король Густав II Адольф бырем.
* 1824 — Австралиысь исследователь Гамильтон Хьюм шараяз Муррей шур, Австралиысь тужгес но кузез шур.
* 1846 — Австриысь империя Краков эрико карез киултӥз.
* 1849 — гожъяськись Фёдор Достоевский виыны судъямын.
* 1907 — Оклахома луиз США-ысь 46-тӥ штат.
* 1913 — Каракулино ёросысь эмъюрт усьтэмын.
* 1918 — Венгрия Австро-Венгер империлэсь эрико луиз но Венгер Калык Республикалы пӧрмиз.
* 1929 — Ижысь индустри техникум усьтэмын.
* 1933 — СССР но США вискын дипломатической кусыпъёс лэсьтэмын.
* 1938 — самболэн вордӥськон нуналыз.
* 1941 — панфиловецъёс пыриськизы Муско понна ожмаськонэ.
* 1965 — «Венера-3» автоматической межпланетной станция лэземын.
* 1966 — тужгес но кизилиё звездопад пусъемын: 2300 метеорозь минутскын.
* 1996 — Каспийскын улон коркаез пуштытон.

## Вордскизы
* 42 а. э. азьвыл — Тиберий, кыктэтӥ рим император (14—37).
* 1673 — Александр Данилович Меншиков, ӟуч князь, Быдӟым Пётрлэн эшез.
* 1717 — Жан Лерон Д’Аламбер, Франциысь тодосчи но энциклопедист.
* 1861 — Арвид Ярнефельт, финн гожъяськись.
* 1874 — Александр Колчак, ӟуч океанограф, адмирал (1918), Тӧдьыослэн кивалтӥсьсы.
* 1925
** Виктор Трапезников, Удмуртиысь физик, техника наукаосъя доктор.
** Герман Коротков, Сарапулысь Быдӟым Атыкай оже пыриськись, Совето Союзлэн Героез.
* 1937 — Фатихян Пукроков, удмурт гожъяськись, публицист но философ.
* 1948 — Владимир Варачёв, Ижысь баянэн шудӥсь, Удмуртиысь калык артист.
* 1953 — Людмила Кутянова (Айтуганова), удмурт кылбурчи, литературовед.
* 1958 — Александр Малинин, эстрадной кырӟась, композитор, Россиысь калык артист.
* 1961 — Сергей Галанин, Россиысь рок крезьгурчи но кырӟанъёслэн авторзы.
* 1962 — Игорь Корнелюк, СССР-ысь но Россиысь композитор но кырӟась.
* 1971 — Александр Попов, СССР-ысь но Россиысь уясь, ньыль полъем олимпи чемпион.

## Кулӥзы
* 2006 — Юрий Левада, Россиысь социолог но политолог.
* 2009 — Сергей Магнитский, Россиысь аудитор.

## Валэктонъёс
10 шуркынмон

## Праздникъёс
* Егитъёслэн дунне нуналзы
* Бухгалтерлэн нуналэз

## Луэм учыръёс
* 1444 — Варна бордын ожмаськон — «берпум крестовой походэз» вормон.
* 1862 — Бадӟым Из театрын Вердилэн «Сила судьбы» операезлэн дунне премьераез вал.
* 1864 — Австриысь эрцгерцог Максимилиан ялэмын Мексикалы император.
* 1871 — журналист Генри Стэнли Уджиджиын ышем миссионерез Давид Ливингстонэз шараяз.
* 1885 — Даймлерлэн моторен пу велосипедэзлэн эскерон ветлонэз.
* 1898 — Балезино станцие вуиз нырысетӥез поезд.
* 1917 — Совето Россиын «Рабочей милиция сярысь» пуктэм кутэмын. 1962-тӥ арысен профессиональной праздник выллем пусйиське.
* 1918 — Эльзасысь совето республика ялэмын.
* 1939 — Канада Германилы ож ялӥз.
* 1941 — Тихвин дорын совето войскоослэн контрнаступленизы кутске вал.
* 1942 — Германиысь войскоос вишист Францие пыризы.
* 1945 — Демократической егитъёслэн быдэс дуннеысь федерацизы инъямын.
* 1958 — Смитсоновской институтэ вуиз лыз бриллиантэн посылка.
* 1961 — Сталинград Волгоградлы пӧрмиз.
* 1970 — Совето Союз лэзиз научной космической станциез «Луна-17».
* 1975 — ООН-лэн Генеральной Ассамблеез кутӥз резолюциез 3379, кудӥз сионизм но расизм огкадь кариз.
* 1983 — Билл Гейтс возьматӥз Windows операционной системалэсь нырысетӥ версизэ.

## Вордскизы
* 1483 — Мартин Лютер, Германиысь Реформацилэн валтӥсез.
* 1759 — Иоганн Фридрих Шиллер, немец кылбурчи но драматург.
* 1846 — Мартин Вегелиус, финн композитор, дирижёр но дышетӥсь.
* 1888 — Андрей Туполев, авиаконструктор.
* 1919 — Михаил Калашников, Ижысь совето конструктор-оружейник. **Удмуртлэн буре ваён нунал.**
* 1941 — Римма Голдина, Удмуртиысь историк.
* 1944
** Аскар Акаев, Киргизилэн азьвыл президентэз.
** Валерий Повстугар, Удмуртиысь химик.
* 1951 — Виктор Сухоруков, Россиысь артист.
* 1975 — Тина Канделаки, Россиысь журналист.
* 1983 — Алёна Тимерханова, тодмо удмурт, бигер но башкир кырӟась.

## Кулӥзы
* 1842 — Алексей Кольцов, ӟуч кылбурчи.
* 1938 — Мустафа Кемаль Ататюрк, Турцилэн нырысетӥ президентэз.
* 1979 — Роман Валишин, удмурт писатель но журналист.
* 1982 — Леонид Ильич Брежнев, КПСС-лэн ЦК-езлэн Генеральной секретарез.
* 2009 — Роберт Энке, немец футболэн шудӥсь, вратарь.
* 2017 — Михаил Задорнов, ӟуч писатель-сатирик, юморист, драматург.

## Валэктонъёс
17 шуркынмон

## Праздникъёс
* Студентъёслэн калыккуспо нуналзы
* Мултэс хромосомаен адямиослэн калыккуспо нуналзы
*  — Сӥзьыл пӧртмаськон. [праздниклэн азьланьтонэз]

## Луэм учыръёс
* 1757 — Художествоосъя императорской академия Санкт-Петербургын инъямын.
* 1800 — США-ысь Конгресс нырысьсэ люкаськиз шаерлэн валь шоркараз Вашингтонын.
* 1855 — Дэвид Ливингстон европеецъёсысь нырысетӥез Виктория вуусён доры потӥз.
* 1869 — Горд но Средиземной зарезьёсыз герӟась Суэцысь канал уяллянлы усьтэмын.
* 1905 — Ленин ас статьязэ «Наши задачи и Совет рабочих депутатов» пумозяз вуттэ.
* 1919 — Горд армия Деникинлэсь войскооссэ Курскысь пешкытӥз.
* 1948 — «Аврора» крейсер пуксиз ялан сылон интые Петроградской набережной борды.
* 1950 — Тибет престол вылэ Далай-лама XIV тубэм.
* 1960 — Москваын усьтӥськиз калыкъёслэн эшъяськон университетсы (РУДН).
* 1961 — «Италмас» нырысетӥез удмурт балетлэн премьераез ортчиз.
* 1970 — «Луноход-1» Толэзь вылтӥ мыныны-ветлыны шонтӥз.
* 1973 — Афиныысь Политехнической университетын бугыръяськон «Сьӧд полковникъёслэн» ожгар хунтазылы пумит.
* 1989 — Прагаын «Бархат революция» кутскиз.
* 1992 — Удмурт Республикаысь кун симфонической оркестр кылдытэмын.
* 1997 — иностранной туристъёсыз вандылыса быдтон Дейр-эль-Бахриысь Хатшепсут храм дорын.

## Вордскизы
* 1788 — Михаил Семёнович Щепкин, ӟуч актёр.
* 1790 — Август Фердинанд Мёбиус, Германиысь математик.
* 1942 — Мартин Скорсезе, Америкаысь режиссёр, сценарист но продюсер.
* 1944 — Дэнни де Вито, Америкаысь киноактёр.
* 1956 — Александр Яшин, Глазовысь тодосчи, физмат наукаосъя доктор.
* 1963
** Олег Радионов, Удмуртиысь промышленностья но энергетикая министр (2009—2014), промышленностья но вузкаронъя министр (2014—2015).
** Галина Юсупова, удмурт кун но мер ужась, Удмуртиысь егитъёсын ужанъя министрлэн воштӥсез.
* 1966 — Софи Марсо, Франциысь киноактриса но режиссёр.

## Кулӥзы
* 1558 — Мария I Тюдор, англи королева 1553-тӥ арысен.
* 1796 — Екатерина II, ӟуч императрица (1762—1796).
* 1858 — Роберт Оуэн, англи социалист-утопист.
* 1972 — Александр Ярославцев, Удмуртиысь Быдӟым Атыкай оже пыриськись, Совето Союзлэн Героез.
* 2006 — Ференц Пушкаш, Венгриысь но Испаниысь футболист.

## Валэктонъёс
Барселона

**Барсело́на** (, ) — Испаниысь бадӟым кар, Каталонилэн шоркарез но Барселона улослэн административной центрез. Средиземной зарезь дурын Францилэн кунгожезлэсь 120 иськемын интыяськем порт. Испанилэн туж бадӟым промышленной но вузкарон шорсюлмыз. Европа маршрутъёсы пырись огез валтӥсь туристической инты.

Барселонаын 1 608 680 адями улэ (INE 2016). Улӥсьёслэн лыдзыя со кар Испаниысь каръёс пӧлын кыктэтӥ интыын сылэ (Мадрид бере), но Европа союзысь каръёс пӧлын — дасэтӥ интыын.

## Валэктонъёс
18 шуркынмон

## Праздникъёс
*  — Сӥзьыл пӧртмаськон. [праздниклэн азьланьтонэз]

## Луэм учыръёс
* 763 — тибетецъёс китай шоркарысь Дайцзун императорез туздыриллям.
* 1421 — Зёйдерзе дамбаез кыремен дас сюрсозь голландецъёс зарезе гылтэмын.
* 1626 — папа Урбан VIII Римын Дун-чылкыт Пётр нимо базиликаез вӧсяз.
* 1723 — Исеть шур дурын Екатеринбургысь завод-крепостез лэзён.
* 1812 — Отечественной ож: ӟуч войскоос куашкатӥзы француз арьергардэз Ней маршалэз.
* 1914 — Францилэн правительствоез Париже берытскем.
* 1917 — митрополит Тихон Ӟуч православи черклэн патриархаз быръемын, кык сю арскын нырысетӥяз.
* 1918
** адмирал Александр Колчак ялэмын Россилы вылӥ кивалтӥсь.
** Латвия аслаз независимостез сярысь ялӥз.
* 1935 — Ижкар вылтӥ трамвайёс мыныны-ветлыны кутскизы.
* 1937 — Парижын фашизмо заговор шараямын.
* 1978 — Гайанаысь «Калыкъёслэн храмзы» секталэн 918 ёзчиез виемын вылэм.

## Вордскизы
* 1820 — Россиын нырысетӥзэ андан пӧсьтон но пушкаос поттон заводэз кылдытӥсьлэн Павел Матвеевич Обуховлэн вордскем нуналыз (вордскемын Вотка карын). **Удмуртлэн буре ваён нунал.**
* 1828 — Джон Даун, генетик.
* 1889 — Станислав Викентьевич Косиор, совето кун но партийной ужась.
* 1899 — Юджин Орманди, Америкаысь венгер дирижёр.
* 1901 — Джордж Гэллап, Америкаысь статистик.
* 1927 — Эльдар Рязанов, кинорежиссёр, актёр, драматург но сценарист, СССР-ысь калык артист.
* 1948 — Тынис Мяги, совето эстон эстрадной кырӟась, композитор но актёр.
* 1980 — Иван Черезов, Удмуртиысь биатлонист, дуннелэн куинь пол чемпионэз.

## Кулӥзы
* 1827 — Вильгельм Гауф, Германиысь гожъяськись но выжыкылчи.
* 1941 — Иван Васильевич Панфилов, генерал-майор, Муско понна ожмаськонэ пыриськись, Совето Союзлэн Героез.
* 1942 — Василий Шамшурин, Удмуртиысь Совето Союзлэн Героез, Быдӟым Атыкай оже пыриськись.
* 1962 — Нильс Бор, Даниысь физик, Нобель премилэн лауреатэз (1922).
* 1995 — Василий Вахрушев, удмурт кылчи, филологи наукаосъя кандидат.
* 2008 — Пауль Альвре, эстон кылчи.

## Валэктонъёс
19 шуркынмон

## Праздникъёс
* Калыккуспо пиосмурт нунал
*  — Сӥзьыл пӧртмаськон. [праздниклэн быдэстон]

## Луэм учыръёс
* 1740 — дворцовой сэрпалтон луэмен регент Бирон куштэмын вал.
* 1824 — Санкт-Петербурглэн историысьтыз туж бадӟымез ву тудӟон (Александрен Пушкинэн «Медный всадник» поэмаын гожъямын).
* 1863 — Авраам Линкольнлэн Геттисбергысь верамез.
* 1917 — Быховын арестлэсь пегӟиллям Корнилов генералъёс, кудъёсыз собере Добровольческой армиез кылдытӥзы.
* 1942 — совето войскоослэн Сталинград бордын контрнаступленизы кутскиз.
* 1944 — СССР-ысь Калык Комиссаръёслэн Советсы пуктэмез кутӥз Севастополь кар тупатон ужрадъёс сярысь.
* 1969 — Америкаысь космической корабль «Аполлон-12» Толэзь вылэ пуксиз.
* 1972 — ФРГ-ын парламент быръёнъёсын социал-демократъёс вормизы.
* 1992 — Удмуртиын Чуваш культурая мер кылдытэмын.
* 1986 — Совето Союзын «Индивидуальной трудовой деятельность сярысь» закон кутэмын.
* 1998
** США-ысь Конгрессын Клинтон президентлы импичмент ласянь кылзӥськонъёс кутскизы.
** Нылпиослэн но егитъёслэн «Удмурт Республикаысь будо-лицей» мерлыко организацизы кылдытэмын.

## Вордскизы
* 1600 — Карл I Стюарт, Англиысь король.
* 1711 — Михаил Васильевич Ломоносов, тодмо ӟуч тодосчи, кылбурчи, суредась, историк но философ.
* 1770 — Иван Фёдорович Крузенштерн, ӟуч мореплаватель, адмирал, нырысетӥ ӟуч дуннекотыр уянэн кивалтӥсь.
* 1839 — Эмиль Шкода, Чехиысь инженер, «Škoda» машина лэсьтон завод инъясь.
* 1843 — Рихард Авенариус, Швейцариысь философ-идеалист, эмпириокритицизмез огез инъясь.
* 1875 — Михаил Иванович Калинин, кун но партийной ужась, 1938 арысен СССР-ысь Верховной Советлэн Президиумезлэн Тӧроез.
* 1917 — Индира Ганди, Индиысь политик, премьер-министр.
* 1942 — Кельвин Кляйн, Америкаысь дӥсь дизайнер.
* 1957 — Владимир Варламов, Удмуртиысь мерлыко но кун ужась, экономика наукаосъя кандидат.
* 1962 — Джоди Фостер, Америкаысь актриса.

## Кулӥзы
* 1665 — Никола Пуссен (Nicolas Poussin), Франциысь художник.
* 1828 — Франц Шуберт, Австриысь композитор.
* 1928 — Анатолий Дуров, ӟуч цирковой артист, клоун-сатирик, дрессировщик. Нюлэскын, Ижкар пумын витёнтэм ыбонлэсь виемын пӧйшуран дыръя.
* 1993 — Леонид Гайдай, совето кинорежиссёр, СССР-ысь калык артист.
* 2006 — Вениамин Ложкин, Удмуртиысь тодосчи, театровед.
* 2012 — Борис Стругацкий, ӟуч писатель-фантаст, сценарист, берыктӥсь.

## Валэктонъёс
20 шуркынмон

## Праздникъёс
*  — Йӧ вылэ тылскон.

## Луэм учыръёс
* 1818 — Симон Боливар ялӥз независимость Венесуэлалы.
* 1852 — Ижысь Базар площадь вылын Михаил Павлович князьлы сӥзем колонна усьтэмын вал.
* 1873 — Буда но Пешт Будапештэ валчеяськизы.
* 1920 — Ижын усьтӥськиз Интыысь шаерлэн музеез, 1995-тӥ арысен — Удмуртиысь йӧскалык музей.
* 1945 — кутскиз Нюрнбергысь процесс — Куинетӥ рейхлэсь ожгар йыруж лэсьтӥсьёссэ судить карон.
* 1947 — Елизавета Виндзорскойлэн но Филипп Маунтбаттенлэн венчаськемзы.
* 1953 — Ижысь муиз вуос поттон завод кылдытэмын.
* 1968 — Балезиноын Лесобазаысен «Девиз» комбинатозь нырысетӥ автобусъёс мыныны-ветлыны ӧдъязы.
* 1979 — искусственной вирез нырысь азинлыко переливать карон.
* 1985
** Microsoft Windows 1.0 операционной система поттэмын.
** Горький карын метрополитен ужаны кутскиз.
* 1990 — Новочеркасскын Чикатило маньяк пытсамын.
* 1998
** Калыккуспо космической станцилэсь нырысетӥ модульзэ лэзён.
** Можга карын «Удмурт промышленно-строительной банк» кылдытэмын.
* 2008 — Швециысь парламент Лиссабонысь договорез умоен лыдъяз.

## Вордскизы
* 1889 — Эдвин Хаббл, Америкаысь астроном.
* 1910 — Александр Лушников, Удмуртиысь Быдӟым Атыкай оже пыриськись, Совето Союзлэн Героез, УАССР-ысь Верховной Советлэн депутатэз.
* 1925 — Майя Плисецкая, ӟуч балерина.
* 1928 — Алексей Баталов, ӟуч актёр, СССР-ысь калык артист.
* 1936 — Рудольф Чебышев, Ижысь тренер, Удмуртиысь шашка федерацилэн дано президентэз.
* 1939
** Василий Дерр, Удмуртиысь математик.
** Анэта Сидорова, удмурт журналист, кун но мерлыко ужась, Удмуртиысь культурая министр.
* 1942 — Ӝо Байден, США-лэн 46-тӥ Президентсы.
* 1945 — Маргарита Иванова, Удмуртиысь археолог, истори наукаосъя доктор.
* 1946 — Кирилл, Ӟуч православи черклэн патриархез.

## Кулӥзы
* 1910 — Лев Толстой, тодмо ӟуч писатель но философ.
* 1936 — Буэнавентура Дуррути, Испаниысь Граждан ожлэн героез, анархо-коммунист.
* 1938 — Григорий Медведев, удмурт проза гожъясь.
* 1975 — Франсиско Франко, генералиссимус, Испанилэн диктаторез (1939—1975).
* 1976 — Трофим Лысенко, совето агроном но селекционер.
* 2013 — Василий Яковлев, тодосчи-юрист, Удмурт кун университетлэн профессорез, Быдӟым Атыкай оже пыриськись.

## Валэктонъёс
Шотландия

**Шотландия** (, ) — Великобританилэн но Уйпал Ирландилэн Огазеяськем Королевствоязы (Великобритание) пырись шаер (кун). Великобритания шормуӵлэн уйпал люкетаз интыяськемын. Мувыр вылын солэн одӥг гинэ бускелез вань — Англия. Мукет ласянь Шотландия Атлантической океанэн котыртэмын: Уйпал зарезеныз, Уйпал проливеныз но Ирланд зарезеныз. Великобритания шормуӵ сяна Шотландие озьы ик пыре эшшо ог 790 пичи шормуӵ, соос пӧлысь тросэз улӥсьтэм.

Шаерлэн шоркарез луэ Эдинбург кар, нош самой бадӟымез карез — Глазго.

## Валэктонъёс
Эдинбург

**Эдинбург** (, ) — Шотландилэн шоркарез (1437-тӥ арысен) но быдӟалая кыкетӥ карез, озьы ик одӥг нимъем улослэн административной центрез. Улӥсьёслэн лыдзы 2014-тӥ арын вал 492,7 сюрс адями. Быдӟалаезъя со Огазеяськем Королевствоысь 7-тӥ кар луэ.

Эдинбург сылэ Шотландилэн шунды ӝужан пал ярдураз, Ферт-оф-Форт сюмлэн лымшор ярдураз.
Глазго

**Глазго** (, , ) — Шотландиысь тужгес но бадӟымез кар, улӥсьёслэн лыдзыя Великобританиысь каръёс пӧлын 4-тӥ интыын сылэ (Лондон, Бирмингем но Лидс сьӧрын). Глазго-Сити округлэн административной центрез. Шотландия шорын интыяськемын, Клайд шур дурын, солэн Ферт-оф-Клайд сюме усён интыезлэсь 32 иськемын.
Великобритания шормуӵ

**Великобритания** (, , ) — Европаысь тужгес но бадӟымез шормуӵ (остров), солэн площадез — 229 946 км² (7-тӥ инты быдэс дуннеын). Шормуӵ Атлантической океан вуэн котыртэмын но кыстӥськиз уйпалысен лымшорлань 1440 километрлы. Татын 63 миллион пала адями улэ но, улӥсьёслэн лыдзыя со куинетӥ интыын сылэ Ява но Хонсю бере. Британ шормуӵъёс пӧлы пыре. Шормуӵ вылын Огазеяськем Королевстволэн музъемезлэн 95-озь процентэз интыяськемын (Англия, Шотландия но Уэльс).

Дурысез точкаосыз:
* уйпалын — Даннет-Хед муныр () 
* ӝытпалын — Коррахад-Мор муныр () 
* лымшорын — Лизард муныр () 
* ӵукпалын — Лоустофт-Несс муныр () .
Великобритания (валатонъёсыз)

* Великобритания шормуӵ — Атлантической океанысь шормуӵ, кытын Англия, Уэльс но Шотландия интыяськемын.
* Великобритания королевство — Англилэн но Шотландилэн огазеяськем королевствозылэн нимыз 1707 арысен 1800 арозь.
* Великобританилэн но Ирландилэн Огазеяськем Королевствозы — Великобритания королевстволэн быдэс нимыз 1801 арысен 1927 арозь.
* Великобританилэн но Уйпал Ирландилэн Огазеяськем Королевствозы — Великобританилэн туала нимыз.
Англия

**Англия** () — Великобританилэн но Уйпал Ирландилэн Огазеяськем Королевствоязы пырись кун (королевство). Шаерлэн тужгес но бадӟымез административно-политической люкетэз. Англиын Великобританилэн калыкезлэсь 84 % улэ. Шоркарез — Лондон, Огазеяськем Королевствоысь самой бадӟымез кар.

927-тӥ арын Англия луиз куке но тушмонъяськем королевствоослэн огазеяськемзы. Солэн нимыз пӧрмемын англъёслэн нимзылэсь, соиз вашкала герман ӵыжы-выжы V—VI дауръёсын Великобритания шормуӵ вылэ вуэм.

Англия — англи кыллэн но Англикан черклэн вордӥськон интызы, англи законодательство дуннеысь трос кунъёслы сётӥз юридической системаослэсь инъетсэс; со сяна Лондон вал Британ империлэн шорсюлмыз, но шаерез луиз Промышленной революцилэн вордскем интыез.

Англи королевство, Уэльс княжество ӵошен, нимаз кун луэ вал 1-тӥ куартолэзёзь 1707-тӥ арозь, куке со Шотландиен огазеяськиз Великобритания королевство кылдытыса.
21 шуркынмон

## Праздникъёс
* Телевидениелэн дунне нуналыз

## Луэм учыръёс
* 1620 — Плимутской колониез инъян: дядяйёс-пилигримъёс Мэйфлауэр огкылэз гожтӥллям.
* 1764 — Екатерина II быдтӥз гетманство Малороссиын.
* 1783 — Пилатр де Розье нырысьсэ историын эркын поръясь воздушной шарен лобам.
* 1877 — Томас Эдисон фонографез изобретение сярысь ялӥз.
* 1902 — 1000 нуналъем граждан ож йылпумъяськиз Колумбиын.
* 1905 — В. И. Ленин Россие берытскиз.
* 1920 — Виресь арнянунал Дублинын.
* 1942
** Аляска шоссе автомобиль мынон-ветлонлы усьтэмын.
** Ф. Паулюслэн немец 6-тӥ армиез котыртэмын Сталинград дорын.
* 1945 — Гватемала пыре Огазеяськем Нациослэн Организациязы.
* 1953 — Лондонысь естествознанилэн музеез Пилтдаунысь муртлэсь йыркобызэ пӧетэн лыдъяз.
* 1955 — «Дьяволицы» француз психологической триллерлэн премьераез вал.
* 1967 — Глазкарын 150 интыем гостиница усьтӥськиз.
* 1980 — ышиз-быриз Пенёр ты.
* 2013 — Киевын Евромайдан кутскиз.

## Вордскизы
* 1694 — Вольтер (Voltaire), Франциысь философ.
* 1818 — Льюис Морган, Америкаысь этнограф, социолог.
* 1905 — Михаил Петров, тодмо удмурт гожъяськись, кылбурчи, драматург но берыктӥсь.
* 1909 — Михаил Горохов, Удмуртиысь баллистика удысысь тодосчи, техника наукаосъя доктор.
* 1918 — Михаил Тюлькин, Ижысь Совето Союзлэн Героез.
* 1920 — Ян Френкель, композитор, СССР-ысь калык артист.
* 1946 — Михаил Кокорин, Удмуртиысь юрист, Кун Кенешлэн депутатэз.
* 1953 — Валентина Студитских, удмурт педагог-психолог, психологи наукаосъя кандидат.
* 1958 — Маргарита Ермакова, Удмуртиысь педиатр, медицина наукаосъя доктор.
* 1960 — Ольга Арматынская, Ижысь историк, журналист но нылпиослы гожъяськись.
* 1965 — Бьорк, Исландиысь кырӟась но актриса.

## Кулӥзы
* 479 а. э. азьвыл — Конфуций, Китайысь философ.
* 1844 — Иван Андреевич Крылов, ӟуч басня гожъясь.
* 1993 — Нина Видинеева, Удмуртиысь дано дышетӥсь, Дышетӥсьёсты умоятонъя удмурт республиканской институтлэн директорез 1960-тӥ арысен 1974-тӥ арозь.
22 шуркынмон

## Праздникъёс
*  — Куала ӵогон. Инву утчан.
*  — Сильтӧл но Гудыри Мумы сюан шудо.

## Луэм учыръёс
* 1699 — Пётр Первой но Кужмо Август Швеция пумит валче ожмаськыны тупазы.
* 1831 — Лионысь куиськисьёслэн нырысетӥ ӝутскиськонзы.
* 1869 — Дамбартонын чай клипер «Катти Сарк» ву вылэ васькытэмын.
* 1906 — Петр Столыпинлэн аграрной реформаез кутскиз.
* 1917 — 166-тӥ запасной пехотной полкысь солдатъёс ӝутӥзы Сарапулын «кудӟем бунт». Пазьгемын вал сур складъёс, вузкаронниос, Бодалёв завод но мукет пӧртэм юртъёс.
* 1928 — Гранд-операын Равельлэн «Болероез» нырысьсэ шудэмын.
* 1956 — Мельбурнын кутскизы XVI Олимпи шудонъёс.
* 1963 — Джон Кеннеди виемын Далласын.
* 1982 — Тупал Чалды карлы выль ним сётэмын — Брежнев.
* 1986 — бокслэн историысьтыз тужгес но егитэз секыт секталаем чемпион луиз Майк Тайсон.
* 1990 — Великобританиысь премьер-министр Маргарет Тэтчер аслаз отставкаез сярысь ялӥз.
* 1991 — Быдэс Союзысь удмуртъёслэн нырысетӥ съездзы Ижын ортчиз.
* 1995 — прокатэ потӥз нырысетӥ полнометражной фильм, кудӥз шыркак компьютерен лэсьтэмын.
* 2004 — Украинаын «Оранжевой революция» кутскиз.
* 2005 — Ангела Меркель нылкышноос пӧлысь нырысетӥез Германиен кивалтӥсе пыриз.

## Вордскизы
* 1801 — Владимир Даль, ӟуч врач, писатель, этнограф, лексикограф.
* 1877 — Эндре Ади, венгер кылбурчи, публицист но мерлыко ужась.
* 1888 — Виктор Савин, коми кылбурчи но драматург.
* 1890 — Шарль де Голль, француз генерал но политик.
* 1898 — Родион Малиновский, совето ожйыр.
* 1909 — Михаил Миль, вертолётъёсыз конструктор.
* 1918 — Михаил Алешковский, ӟуч актёр, Удмуртиысь калык артист.
* 1928 — Николай Добронравов, совето кылбурчи.
* 1951 — Анатолий Ишмуратов, тодмо удмурт педагог, вылӥ дышетон удысын ужась.
* 1962 — Виктор Пелевин, писатель.
* 1976 — Вилле Херманни Вало, финн рок крезьгурчи, композитор, кылбурчи, «HIM» группалэн валтӥсез.
* 1984 — Скарлетт Йоханссон, Америкаысь киноактриса но кырӟась.

## Кулӥзы
* 1878 — Пётр Вяземский, ӟуч кылбурчи но литература дунъясь.
* 1916 — Джек Лондон, Америкаысь писатель.
* 1963
** Олдос Хаксли, Англиысь писатель.
** Джон Ф. Кеннеди, США-лэн 35-тӥ президентэз.
* 2017 — Дмитрий Хворостовский, СССР-ысь но Россиысь оперной кырӟась (баритон).

## Валэктонъёс
Осака

**Осака** — Япониысь кар. Улӥсьёслэн лыдзыя шаерын куинетӥ интыын сылэ. Интыяське Хонсю шормуӵлэн лымшор палаз, Ёдо шурлэн Осака сюме усён интыезлы матын. Осака префектуралэн шорсюлмыз.

## Валэктонъёс
23 шуркынмон

## Праздникъёс

## Луэм учыръёс
* 1708 — Ӟуч православной черк Украиналэсь Иван Мазепа гетманзэ анафемалы сётӥз.
* 1793 — Гродноысь сейм аслэсьтыз ужанзэ быдэстӥз.
* 1831 — Санкт-Петербургын усьтӥськиз Румянцев музей.
* 1917 — Россиысь Калык Комиссаръёслэн Советсы поттӥз декрет сословиеосты но граждан чинъёсты быдтон сярысь.
* 1936 — Америкаын «Life» журналлэн нырысь номерез потэм.
* 1938 — Япон войскоос киултӥзы Фучжоу порт.
* 1942 — Союзысь гыбед предприятиосты лэсьтонъя но гыбед поттонъя «Оборонторфстрой» кун трест пӧрмытэмын Союзысь Ижысь «Ижторф» гыбед поттон трестлы.
* 1943 — Союзникъёслэн Каирысь конференцизы (Черчилль, Рузвельт но Чан Кайши).
* 1946 — Хайфонэз французъёсын ыбылон дырысь Индокитай ож кутскиз.
* 1956 — Удмурт АССР-ысь Верховной Советлэн пуктэмез Бемыж, Уча, Зури, Кулига, Понина, Пудэм, Пыӵас но Тыловай ёросъёсты быдтон сярысь.
* 1957 — Миланын Борис Пастернаклэн «Доктор Живаго» романэз печатламын.
* 1959 — Шарль де Голль вераз аслаз «Атлантикаысен Уралозь Европаез» адӟонэз сярысь.
* 1970 — Донецк улос пусъемын кыкетӥ Ленин орденэн.
* 1974 — Удмурт кун филармонилэн Камерной оркестрезлэн нырысетӥ концертэз ортчиз.
* 1991
** Вань удмуртъёслэн «Удмурт Кенеш» огазеяськонзы кылдытэмын.
** Екатеринбургын Россиысь коммунистической рабочей партиез (РКРП) кылдытӥсь съезд ужаны ӧдъяз.
* 1996 — Ангола Республика Дунне вузкарон организацие пыртэмын.
* 2003 — «льӧль сяськаослэн революцизы»: Грузиысь Эдуард Шеварднадзе президентлэн отставкаез.

## Вордскизы
* 1760 — Гракх Бабёф, зэмос нимыз *Франсуа Ноэль Бабёф* (*Gracchus Babeuf*), Франциысь революционер.
* 1837 — Ян Дидерик Ван-Дер-Ваальс, Нидерландысь физик, Нобель премилэн лауреатэз.
* 1851 — Виктор Павлович Обнорский, Россиысь революционер.
* 1873 — Иоаким Вациетис (Вацетис), эксэй армилэн полковникез, совето ожйыр.
* 1875 — Анатолий Васильевич Луначарский, совето политической ужась, литература критик.
* 1896 — Клемент Готвальд, Чехословакиысь премьер-министр (1946—1948) но президент (1948—1953).
* 1908 — Николай Носов, совето нылпи писатель («Незнайка»).

## Кулӥзы
* 1826 — Иоганн Элерт Боде, немец астроном.
* 1864 — Василий Яковлевич Струве, академик, астроном но геодезист.
* 2006 — Филипп Нуаре, Франциысь актёр.
* 2007 — Владимир Крючков, СССР-ысь КГБ-лэн тӧроез, КПСС-лэн ЦК-езлэн Политбюроезлэн но ГКЧП-лэн ёзчизы.